O **Χαμζά Αμπντί Μπάρε** (Hamza Abdi Barre, σομαλικά: *Xamse Cabdi Barre* , αραβικά: حمزة عبد بري‎‎ ) είναι Σομαλός πολιτικός που υπηρετεί επί του παρόντος ως πρωθυπουργός της Ομοσπονδιακής Κυβέρνησης της Σομαλίας. Προτάθηκε στις 15 Ιουνίου 2022 από τον πρόεδρο Χασάν Σεΐχ Μοχάμουντ,  και εγκρίθηκε από το κοινοβούλιο στις 25 Ιουνίου 2022 (με 229 υπέρ, 7 κατά, 1 αποχή).  Είναι επίσης βουλευτής που εξελέγη στον Οίκο του Λαού του Ομοσπονδιακού Κοινοβουλίου της Σομαλίας στις 28 Δεκεμβρίου 2021, εκπροσωπώντας την εκλογική περιφέρεια Αφμαντόου της Μέσης Τζούμπα.

Πρώτα χρόνια και εκπαίδευση
---------------------------

Ο Χαμζά γεννήθηκε στο Κισμάγιο της Κάτω Τζούμπα από τον κλάδο Ογκαντέν της φυλής Νταρόντ. 

Ολοκλήρωσε την πρωτοβάθμια εκπαίδευσή του στη χώρα και έλαβε το πτυχίο του από το Πανεπιστήμιο Επιστήμης και Τεχνολογίας στην Υεμένη το 2001. Από το 2003 έως το 2004 ήταν ο εκτελεστικός διευθυντής του Επισήμου Ιδιωτικού Εκπαιδευτικού Δικτύου στη Σομαλία (FPENS), ενός σχολείου στο Μογκαντίσου. Τον Αύγουστο του 2005 ο Χαμζά συνίδρυσε το Πανεπιστήμιο του Κισμάιο. Το 2009 απέκτησε μεταπτυχιακό δίπλωμα ειδίκευσης από το Διεθνές Ισλαμικό Πανεπιστήμιο στη Μαλαισία. Μετά την απόκτηση του μεταπτυχιακού του και προτού ξεκινήσει την πολιτική του σταδιοδρομία, ο Χαμζά πέρασε πολλά χρόνια ως εκπαιδευτικός στο Κισμάιο και στην Μογκαντίσαου, μεταξύ άλλων και ως ανώτερος λέκτορας στο Πανεπιστήμιο της Μογκαντίσου.

Πολιτική καριέρα
----------------

Ο Μπάρε είναι από καιρό υποστηρικτής του Κόμματος Ένωση για την Ειρήνη και την Ανάπτυξη, κατέχοντας διάφορες θέσεις στην ομοσπονδιακή κυβέρνηση. Από το 2014 έως το 2015 ο Μπάρε ήταν διοικητικός σύμβουλος του κυβερνήτη της περιοχής Μπανααντίρ και αργότερα του δημάρχου της Μογκαντίσου, Χασάν Μοχάμεντ Χουσεΐν. Ο Μπάρε υπηρέτησε επίσης ως ανώτερος σύμβουλος στο υπουργείο Συνταγματικών Υποθέσεων και Φεντεραλισμού.  Οι υψηλότερες πολιτικές του θέσεις πριν γίνει πρωθυπουργός ήταν ως γενικός γραμματέας του Κόμματος Ειρήνης και Ανάπτυξης υπό τον Πρόεδρο Μοχάμεντ από το 2011 έως το 2017, και ως πρόεδρος της Εκλογικής Επιτροπής της Τζούμπαλαντ από το 2019 έως το 2020 υπό τον Πρόεδρο Μοχάμεντ Αμπντουλαχί Μοχάμεντ.  Από τις 15 Ιουνίου 2022 ο Μπάρε υπηρετεί ως πρωθυπουργός της Σομαλίας δίπλα στον πρόεδρο Μοχάμεντ,  που εκλέχθηκε ακριβώς έναν μήνα πριν.

Παραπομπές
----------

1. 1 2  Ανακτήθηκε στις 17  Ιουνίου 2022.
2. ↑  Ανακτήθηκε στις 19  Ιουνίου 2022.
3. ↑  «The International Directory of Government 2022» Routledge. 5  Αυγούστου 2022. σελ. 587. ISBN-13 978-1-032-27532-1.
4. ↑  «Somalia’s Prime Minister announces new cabinet». 2  Αυγούστου 2022.
5. ↑  «Akhriso: Taariikhda Ra’iisulwasaare Xamse Cabdi Barre». *goobjoog.com*. 2022-06-15.. Ανακτήθηκε στις 2022-06-15.
6. ↑  Sheikh, Abdi (15 Ιουνίου 2022). «Somali president nominates Barre as prime minister after delayed elections». *Reuters*. Reuters. Ανακτήθηκε στις 15 Ιουνίου 2022.
7. ↑  «Hamza Abdi Barre endorsed by parliament as new PM of Somalia». *garoweonline.com*. 2022-06-25.. Ανακτήθηκε στις 2022-06-26.
8. ↑  «Jubaland elects six Lower House MPs». *Saafi Films*. 28 Δεκεμβρίου 2021. Αρχειοθετήθηκε από το πρωτότυπο στις 15 Ιουνίου 2022. Ανακτήθηκε στις 15 Ιουνίου 2022.
9. ↑  «BREAKING: President Hassan Sheikh nominates Hamza Abdi Barre as PM». *hiiraan.com*. 2022-06-15.. Ανακτήθηκε στις 2022-06-19.
10. ↑  Kismayo University. «About Us». Ανακτήθηκε στις 19 Ιουνίου 2022.
11. 1 2 3  «Siyaasadda Soomaaliya: Waa kuma Xamsa Cabdi, Ra'iisal wasaaraha la magacaabay ee Soomaaliya? (Somali Politics: Who is Hamsa Abdi, the newly appointed Prime Minister of Somalia?)». *bbc.com* (στα Somali). BBC. Ανακτήθηκε στις 16 Ιουνίου 2022. CS1 maint: Μη αναγνωρίσιμη γλώσσα (link) "Siyaasadda Soomaaliya: Waa kuma Xamsa Cabdi, Ra'iisal wasaaraha la magacaabay ee Soomaaliya?
12. ↑  «Somalia elects Hassan Sheikh Mohamud as new president». *aljazeera.com*. Ανακτήθηκε στις 16 Μαΐου 2022.